**SÚŤAŽNÉ PODKLADY**

**Predmet zákazky:**

**„Stavebná oprava objektu Vrátnica“**

 **Mgr. Ľudmila Turanská**

 strategický nákupca

 MH Teplárenský holding, a.s.

 závod Zvolen

 ludmila.turanska@mhth.sk

 +421 918 862 417

**Pozvánka do výberového konania Na**

**„Stavebná oprava objektu vrátnica“**

**pre mh teplárenský holding, a.s., závod zvolen**

# **Úvod**

MH Teplárenský holding, a.s., závod Zvolen si Vás dovoľuje požiadať o spracovanie a zaslanie cenovej ponuky do výberového konania na **„Stavebná oprava objektu Vrátnica“.**

1. **Identifikácia obstarávateľa**

Obchodné meno: **MH Teplárenský holding, a.s.**

Sídlo: Turbínová 3, 831 04 Bratislava - mestská časť Nové Mesto

IČO: 36 211 541

**Miesto realizácie zákazky: závod Zvolen, Lučenecká cesta 25, 961 01 Zvolen**

Zastúpenie spoločnosti: Ing. Ján Kluch – finančný riaditeľ

 Ing. Miroslav Kavuľa, generálny riaditeľ

# **Miesto a termín realizácie zákazky**

**Miesto realizácie zákazky:** MH Teplárenský holding, a.s., závod Zvolen, Lučenecká cesta 25, Zvolen, Tepláreň A

**Termín realizácie zákazky**: **do 45 dní odo dňa nadobudnutia účinnosti Zmluvy o dielo**

# **Rozsah predmetu obstarávania a popis technického riešenia**

Predmetom výberového konania je výber realizátora diela „**Stavebná oprava objektu Vrátnica“** v nasledovnom rozsahu:

* oprava starej a poškodenej fasády objektu vrátnice,
* výmena 3 ks oceľových okien v priestoroch Stanice požiarnej vody,
* odstránenie podhľadových drevených obkladov,
* výmena klampiarskych prvkov
* odvodnenie južnej strany objektu.

Bližšia špecifikácia predmetu zákazky a presný rozsah dielaje uvedený v **Podkladoch pre spracovanie cenovej ponuky (Technické zadanie, výkaz výmer, fotodokumentácia)**, ktoré tvoria **Prílohu č. 2** týchto súťažných podkladov.

Pre upresnenie rozsahu predmetu obstarávania požaduje obstarávateľ **bezpodmienečnú účasť na prehliadke** **miesta realizácie.**

Obhliadka sa uskutoční dňa **28.10.2024 o 11.00 hod.** na mieste realizácie – MH Teplárenský holding, a.s., závod Zvolen, Lučenecká cesta 25, Zvolen. **Stretnutie účastníkov obhliadky je o 11.00 hod. v návštevnej miestnosti na vrátnici Teplárne A.**

Záujemcovia o obhliadku miesta realizácie diela sa prihlásia u **kontaktnej osoby na účely prehliadky: Boris Sedmák**, tel.: +421 905 406 138, e-mail: **boris.sedmak@mhth.sk** s uvedením kontaktných údajov osôb, ktoré sa za účastníka prehliadky zúčastnia (meno, priezvisko, e-mailová adresa, tel. číslo).

**Obhliadka miesta realizácie diela je nevyhnutnou podmienkou účasti v súťaži!**

# **Predpokladaná hodnota zákazky**

Predpokladaná hodnota zákazky je **40.000 EUR** bez DPH.

# **Typ zmluvy**

Výsledkom výberového konania bude uzavretie **Zmluvy o dielo** na predmetnú zákazku medzi víťazným účastníkom a spoločnosťou MH Teplárenský holding, a.s.

**Návrh** Zmluvy o dielo tvorí **Prílohu č. 3** týchto súťažných podkladov.

# **Platnosť ponuky**

Predložené ponuky zostávajú platné počas lehoty viazanosti ponúk do **30.11.2024.**

1. **Zdroj finančných prostriedkov**

Predmet zákazky bude financovaný z prostriedkov spoločnosti MH Teplárenský holding, a.s.

Preddavok sa neposkytuje.

# **Náklady vynaložené na predloženie ponuky**

Všetky výdavky spojené s prípravou a predložením ponuky znáša účastník bez akéhokoľvek finančného nároku na obstarávateľa.

# **Harmonogram súťaže**

Výberové konanie je vyhlasované prostredníctvom internetového portálu PROEBIZ-TENDERBOX v module ERMMA.

Účastník predkladá ponuku elektronicky na <https://mhth.proebiz.com> v lehote určenej pre Vstupné kolo.

**Vyhlásenie internej súťaže:** **22.10.2024 o 11.30 hod.**

**Termín na predkladanie prípadných žiadostí**

**o vysvetlenie súťažných podkladov: 30.10.2024 do 12.00 hod.**

**Termín konania obhliadky miesta realizácie: 28.10.2024 o 11.00 hod.**

**Vysvetlenie súťažných podkladov poskytnuté**

**obstarávateľom najneskôr do: 31.10.2024 do 15.00 hod.**

**Lehota na predkladanie ponúk uplynie: 4.11.2024 o 10.00 hod.**

**Plánovaný termín uskutočnenia aukčného kola: 5.11.2024 o 10.00 hod.**

**Lehota viazanosti ponúk: 30.11.2024**

#  **Požiadavky na obsah ponuky účastníka**

Účastník, ktorý má záujem sa výberového konania zúčastniť, predloží ponuku elektronicky prostredníctvom platformy PROEBIZ-TENDERBOX v rámci Vstupného kola – t.j. **najneskôr do 4.11.2024 do 10.00 hod.**

Požadované prílohy:

**1. Doklad o oprávnení podnikať**

Aktuálny výpis zo živnostenského registra, resp. aktuálny výpis z obchodného registra, príp. iný doklad o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky.

Účastník predloží požadovaný doklad elektronicky ako prílohu k predloženej cenovej ponuke v .pdf formáte.

**2. Čestné vyhlásenie**

Súčasťou predloženej ponuky bude podpísané Čestné vyhlásenie, ktoré tvorí **Prílohu č. 1** pozvánky. Predmetné čestné vyhlásenie bude podpísané účastníkom, štatutárnym zástupcom alebo iným zástupcom účastníka, ktorý je oprávnený konať v mene účastníka v súlade so spôsobom konania uvedenom v doklade o oprávnení podnikať príp. v inom doklade.

Čestné vyhlásenie sa nesmie odlišovať od vzoru uvedeného v Prílohe č. 1.

Podpísané Čestné vyhlásenie účastník vloží elektronicky ako prílohu k predloženej cenovej ponuke v .pdf formáte.

**3. Návrh Zmluvy o dielo**

Návrh Zmluvy o dielo tvorí **Prílohu č. 3** súťažných podkladov.

Účastník doplní svoje identifikačné údaje, kontaktnú osobu, príp. iné obstarávateľom požadované údaje, podpis účastníka, štatutárneho zástupcu alebo iného zástupcu účastníka, ktorý je oprávnený konať v mene účastníka **na znak súhlasu s obsahom Zmluvy**.

Účastník predloží sken podpísanej Zmluvy o dielo elektronicky ako prílohu k predloženej cenovej ponuke v .pdf formáte.

**4. Zoznam referencií**

Uchádzač predloží zoznam minimálne **3 referencií** na zákazky s obdobným predmetom obstarávania (rekonštrukcie budov a stavby nových budov obdobného charakteru) realizované **v predchádzajúcich 5-tich rokoch** (2020-2024) s uvedením výšky realizovanej investície v EUR bez DPH.

Referencia bude obsahovať:

* obchodné meno a sídlo odberateľa
* obchodné meno a sídlo dodávateľa – účastníka
* stručný opis predmetu zákazky (označenie stavby, stručný popis, vrátane popisu jej umiestnenia)
* celkový finančný objem v EUR bez DPH
* rok realizácie (lehota realizácie)
* meno a priezvisko a telefónne číslo kontaktnej oprávnenej osoby odberateľa, u ktorej je možné

si tieto údaje overiť

* **podpis štatutárneho orgánu, alebo osoby oprávnenej konať za účastníka** v súlade so spôsobom konania uvedenom v doklade o oprávnení podnikať príp. v inom doklade

Účastník predloží požadovaný doklad elektronicky ako prílohu k predloženej cenovej ponuke v .pdf formáte.

**5. Kontaktné informácie**

Účastník uvedie **kontaktné informácie** osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie. Požadujeme uviesť názov spoločnosti, fakturačné údaje, meno a priezvisko, e-mail a telefón kontaktnej osoby.

Účastník predloží požadovaný doklad elektronicky ako prílohu k predloženej cenovej ponuke.

Účastník je povinný predložiť doklady požadované v bodoch 1-4, inak bude jeho ponuka zo súťaže vylúčená.

Účastníkovi, ktorý nesplní podmienky účasti alebo požiadavky obstarávateľa uvedené v týchto súťažných podkladoch, zašle obstarávateľ elektronicky prostredníctvom modulu ERMMA oznámenie o nesplnení podmienok účasti. Tomuto účastníkovi nebude umožnené zúčastniť sa elektronickej aukcie.

Obstarávateľ je oprávnený kedykoľvek požadovať od účastníkov predloženie ďalších dokladov a dokumentov, pokiaľ potreba ich predloženia vyplynula dodatočne a bez ich predloženia zo strany účastníkov obstarávateľ nemôže mať záujem na plnení predmetu zákazky. Lehotu určí obstarávateľ vo výzve.

Obstarávateľ je oprávnený požadovať od účastníka predloženie dodatočných dokladov a dokumentov, ak má pochybnosti o pravdivosti, resp. úplnosti dokladov a dokumentov predložených účastníkom.

Doklady a dokumenty požadované obstarávateľom v bode 11. týchto súťažných podkladov predložené účastníkom elektronicky prostredníctvom modulu ERMMA môže obstarávateľ vyžadovať predložiť aj v listinnej podobe (originály alebo úradne overené kópie) k uzatvoreniu Zmluvy o dielo s daným účastníkom.

# **Základné požiadavky (zmluvné dojednania)**

Zmluvné dojednania sú zahrnuté v návrhu **Zmluvy o dielo**, ktorý tvorí **Prílohu č. 3** týchto súťažných podkladov.

# **Variantné riešenie a komplexnosť ponuky**

Neumožňuje sa predložiť variantné riešenie.

Ponuku nie je možné rozdeliť, účastník predkladá ponuku na celý predmet obstarávania.

# **Kritérium na vyhodnotenie ponúk**

Jediným kritériom na vyhodnotenie ponúk je **najnižšia cena za vykonanie diela** bez DPH (100%).

# **Mena a ceny uvádzané v ponuke**

Ceny uvedené v ponukách účastníkov sa budú vyhodnocovať v eurách bez DPH.

Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov.

1.

# **16**. **Dorozumievanie medzi obstarávateľom a účastníkmi a poskytnutie doplňujúcich informácií**

Poskytovanie vysvetlení a iné dorozumievanie medzi obstarávateľom a účastníkmi sa bude uskutočňovať písomnou formou – elektronicky - a to výlučne prostredníctvom modulu PROEBIZ-TENDERBOX.

V prípade potreby objasniť súťažné podklady môže ktorýkoľvek z účastníkov požiadať o ich vysvetlenie prostredníctvom modulu ERMMA a to **najneskôr do 30.10.2024 do 12.00 hod.** Odpoveď na každú požiadavku o vysvetlenie súťažných podkladov, predloženej zo strany ktoréhokoľvek účastníka odošle obstarávateľ **najneskôr do 31.10.2024 do 15.00 hod.** všetkým účastníkom, ktorí vyplnili prihlášku prostredníctvom modulu ERMMA.

# **17**. **Postup pri predkladaní, otváraní, preskúmaní a vyhodnocovaní ponúk**

#  **a podpis zmluvy**

**1.** **Predkladanie ponúk – Vstupné kolo**

Účastník predkladá ponuku elektronicky výlučne prostredníctvom modulu ERMMA v lehote určenej pre Vstupné kolo.

Nie je dovolené predložiť ponuku iným spôsobom – ponuka predložená iným spôsobom bude zo súťaže vylúčená!

**2. Preskúmanie ponúk – Kontrolné kolo**

Obstarávateľ preskúma, či všetky predložené ponuky spĺňajú podmienky účasti a požiadavky obstarávateľa. Skutočne zodpovedajúcou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami.

Ostatné ponuky budú zo súťaže vylúčené.

Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu ERMMA oznámenie o vylúčení s uvedením dôvodov vylúčenia ponuky.

**3. Vysvetľovanie ponúk**

Obstarávateľ môže požiadať elektronicky prostredníctvom modulu ERMMA účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

**4. Elektronická aukcia**

Účastník, ktorý splní podmienky účasti príp. požiadavky obstarávateľa, má právo zúčastniť sa elektronickej aukcie na platforme PROEBIZ-TENDERBOX. Po vyhodnotení splnenia podmienok účasti v Kontrolnom kole bude účastníkom, ktorí splnili podmienky účasti, zaslaná pozvánka do Aukčného kola.

**5. Vyhodnotenie ponúk**

Obstarávateľ hodnotí tie ponuky, ktoré neboli zo súťaže vylúčené.

Pri vyhodnocovaní ponúk postupuje obstarávateľ len podľa kritéria na vyhodnotenie ponúk (bod 14).

**6. Vyhradenie práv obstarávateľa**

Obstarávateľ si vyhradzuje právo:

* zmeniť súťažné podmienky
* rozhodnúť o splnení podmienok účasti a požiadaviek obstarávateľa v súťaži
* predĺžiť lehotu viazanosti ponúk
* odmietnuť predloženú ponuku
* rokovať s účastníkom/účastníkmi
* zrušiť súťaž
* rozhodnúť o ďalšom postupe pre zabezpečenie predmetu zákazky
* odmietnuť ponuku účastníka z dôvodu akéhokoľvek porušenia podmienok účasti v súťaži podľa súťažných podkladov a výzvy k súťaži, resp. ich úplného nenaplnenia
* **neprijať ponuku, ktorej cena presiahne finančný limit stanovený pre obstarávateľa podľa § 1 písm. d) vyhl. č. 428/2019 Z. z. Vyhlášky Úradu pre verejné obstarávanie, pri ktorom je obstarávateľ MH Teplárenský holding, a.s. povinný použiť postup na zadávanie nadlimitnej zákazky v zmysle zák. č. 343/2015 Z. z. o verejnom obstarávaní.**

**7. Oznámenie o ďalšom postupe obstarávateľa - rozhodnutie obstarávateľa**

Všetkým účastníkom, ktorých ponuky sa vyhodnocovali v elektronickej aukcii, bude doručená elektronicky prostredníctvom modulu ERMMA informácia o výsledku vyhodnotenia ponúk, príp. rozhodnutie obstarávateľa o ďalšom postupe obstarávateľa pre zabezpečenie predmetu zákazky.

**8. Prijatie zmluvy**

Obstarávateľ uzavrie Zmluvu o dielo v lehote viazanosti ponúk.

Národná rada Slovenskej republiky schválila dňa 25. októbra 2016 zákon č. 315/2016 Z. z. o registri partnerov verejného sektora a o zmene a o doplnení niektorých právnych predpisov, ktorý nadobudol účinnosť 1. februára 2017. V zmysle ust. § 2 ods. 1 písm. a) zákona o registri partnerov verejného sektora je spoločnosť MH Teplárenský holding, a.s. subjektom verejného sektora, ktorý má v zákonom stanovených prípadoch (ust. § 2 ods. písm. d) v spojení s ust. § 2 ods. 2 a 3) povinnosť uzatvárať zmluvy len so subjektmi, ktoré sú registrované ako partner verejného sektora v zmysle ustanovení zákona o registri partnerov verejného sektora, ak sú splnené podmienky pre registráciu. S ohľadom k uvedenej skutočnosti Vás týmto upozorňujeme, že v prípade, ak má úspešný účastník v zmysle zákona o registri partnerov verejného sektora povinnosť registrácie, spoločnosť MH Teplárenský holding, a.s. môže uzatvoriť predmetnú zmluvu s úspešným účastníkom, len ak si uvedenú registračnú povinnosť úspešný účastník splnil.

# **18**. **Kontaktné osoby obstarávateľa**

Mgr. Ľudmila Turanská

strategický nákupca

tel.: 0918 862 417

ludmila.turanska@mhth.sk

Účastník je oprávnený komunikovať len s kontaktnou osobou uvedenou v tomto dokumente.

**Komunikácia s inými osobami môže byť dôvodom na vylúčenie účastníka zo súťaže.**

# **19**. **Záverečné ustanovenia**

Táto výzva na účasť vo výberovom konaní nie je súčasťou výberu dodávateľa podľa zákona č. 343/2015 Z.z. o verejnom obstarávaní.

Obstarávateľ si vyhradzuje právo ukončiť proces výberu dodávateľa v ktorejkoľvek etape a odstúpiť od rokovania s účastníkom bez udania dôvodu. Na základe odstúpenia od rokovania nebude možné vznášať voči obstarávateľovi žiadne nároky.

Obstarávateľ si vyhradzuje právo neprijať ani jednu ponuku a zrušiť súťaž v prípade:

* ak ani jeden účastník nesplní podmienky účasti určené vo výzve na predkladanie ponúk
* ak obstarávateľovi nebude predložená ani jedna ponuka
* ak ani jedna predložená ponuka nesplní podmienky určené v súťažných podkladoch
* ak sa zmenili okolnosti, za ktorých sa výzva na predloženie ponúk vyhlásila.

Obstarávateľ si vyhradzuje právo uzatvoriť zmluvu s účastníkom umiestneným v poradí za úspešným účastníkom, ak z rôznych dôvodov nedôjde k uzatvoreniu zmluvy s úspešným účastníkom, resp. ak úspešný účastník odstúpi od podpísania zmluvy.

Všetky údaje poskytnuté obstarávateľom v tomto výberovom konaní, tak ako aj všetky údaje predložené účastníkom, sa považujú za dôverné a môžu byť použité iba na účely súvisiace s týmto procesom výberu dodávateľa pre MH Teplárenský holding, a.s.

V prípade akýchkoľvek otázok sa môžete obrátiť na kontaktnú osobu uvedenú v bode 18. pozvánky.

# **19. Prílohy**

**Príloha č.1 Čestné vyhlásenie účastníka**

**Príloha č.2 Podklady pre spracovanie cenovej ponuky**

**Príloha č.3 Návrh Zmluvy o dielo**